
	1.
	Informatīvais ziņojums
Informatīvais ziņojums par izmaiņām slimnīcu tīklā
	Iebildums
Precizējama informatīvā ziņojuma projekta III sadaļa “Slimnīcu snieguma novērtēšanas sistēmas izveide”, jo no tajā sniegtās informācijas nav saprotams, kā tiks vērtēts slimnīcu sniegums.
Piedāvātā redakcija
-
	Evija Janevica (FM)

	2.
	Informatīvais ziņojums
Informatīvais ziņojums par izmaiņām slimnīcu tīklā
	Iebildums
Precizējams informatīvā ziņojuma projekts, jo tā tekstā atspoguļotajai informācijai nav sasaistes ar informatīvā ziņojuma projekta sadaļā “Turpmākā rīcība” paredzēto.
Piedāvātā redakcija
-
	Evija Janevica (FM)

	3.
	Informatīvais ziņojums
Informatīvais ziņojums par izmaiņām slimnīcu tīklā
	Iebildums
Nepieciešams detalizēti pamatot un skaidrot informatīvā ziņojuma projekta [111] punktā norādītajā jaunajā tarifu aprēķina formulā katru izmaiņu salīdzinājumā ar šobrīd spēkā esošo veselības aprūpes pakalpojumu tarifu formulu.
Piedāvātā redakcija
-
	Evija Janevica (FM)

	4.
	Informatīvais ziņojums
1. pielikums
	Iebildums
Lūdzam papildināt informatīvā ziņojuma projekta 1.pielikumu, skaidrojot, vai kolonnā “Dežūrārsti, Ārstu skaits” ir norādīts plānotais vai esošais ārstu skaits.
Piedāvātā redakcija
-
	Evija Janevica (FM)

	5.
	Informatīvais ziņojums
Informatīvais ziņojums par izmaiņām slimnīcu tīklā
	Iebildums
Informatīvā ziņojuma projekta 3.1.pielikumā norādīts plānotais finansējums 2024.gadam pasākumiem “Neatliekamās medicīnas un pacientu uzņemšanas nodaļai plānotais finansējums”, “Dežūrārstiem plānotais finansējums” un “Observācijai plānotais finansējums”. Nav saprotams, vai 2024.gadā nebūs nepieciešams papildu finansējums un minētie pasākumi tiks nodrošināti piešķirto valsts budžeta līdzekļu ietvaros. Lūdzam precizēt informāciju.
Piedāvātā redakcija
-
	Evija Janevica (FM)

	6.
	Informatīvais ziņojums
Informatīvais ziņojums par izmaiņām slimnīcu tīklā
	Iebildums
Lūdzam papildināt informatīvā ziņojuma projekta 3.pielikumu ar jaunām ailēm, norādot 2024.gada plānu un izmaiņas starp 2024.gada plānu un aili “PLĀNS 2024.gadam - kopā nepieciešamais  finansējums pēc līmeņošanas, EUR”.
Piedāvātā redakcija
-
	Evija Janevica (FM)

	7.
	Informatīvais ziņojums
Informatīvais ziņojums par izmaiņām slimnīcu tīklā
	Iebildums
Informatīvā ziņojuma projekta 3. un 3.1.pielikumu ailēm “Ārstniecības iestādes nosaukums” norādīto ierakstu “Krievija”, “Covid diagnostika”, “Covid vakcinācija”, “IAL lietošana”, “Post covid rehabilitācija” saistība ar ārstniecības iestādēm nepieciešams sniegt skaidrojumu par tajās norādītajiem pasākumiem un to finansējuma apmēriem.
Piedāvātā redakcija
-
	Evija Janevica (FM)

	8.
	Informatīvais ziņojums
Informatīvais ziņojums par izmaiņām slimnīcu tīklā
	Iebildums
Nepieciešams informatīvā ziņojuma projektu papildināt ar detalizētiem aprēķiniem par papildu nepieciešamā finansējuma 2024.gadam un turpmāk ik gadu 78 688 677 euro apmēru.
Piedāvātā redakcija
-
	Evija Janevica (FM)

	9.
	Informatīvais ziņojums
Informatīvais ziņojums par izmaiņām slimnīcu tīklā
	Iebildums
Nav saprotams, kā veidojas informatīvā ziņojuma projekta 3.pielikumā norādītā summa “STAC plānotais finansējums 2024. gadam” 591 223 093 euro apmērā. Nepieciešams norādīt finansējuma sadalījumu pa ārstniecības iestādēm.
Piedāvātā redakcija
-
	Evija Janevica (FM)

	10.
	Informatīvais ziņojums
Informatīvais ziņojums par izmaiņām slimnīcu tīklā
	Iebildums
Informatīvā ziņojuma projekta IV sadaļas “Stacionāro veselības aprūpes pakalpojumu pieejamības uzlabošanas principi iedzīvotājiem” 21.lpp norādīts, ka “Šajā ziņojumā apskatīti slimnīcu līmeņa sadarbības tīkli, kas nākotnē tiks paplašināti ar sadarbību ar primārās un sekundārās aprūpes līmeņiem”. Lūdzam papildināt informāciju uzskaitot konkrētus pasākumus, kurus plānots veikt attiecībā par slimnīcu līmeņa sadarbības tīkliem.
Piedāvātā redakcija
-
	Evija Janevica (FM)

	11.
	Informatīvais ziņojums
Informatīvais ziņojums par izmaiņām slimnīcu tīklā
	Iebildums
Nepieciešams papildināt informatīvā ziņojuma projekta II sadaļu “Plānotās izmaiņas stacionāro veselības aprūpes pakalpojumu klāstā”, norādot kopsavilkumu ar konkrētām izmaiņām, kādas tiek plānots veikt stacionāro veselības aprūpes pakalpojumu klāstā.
Piedāvātā redakcija
-
	Evija Janevica (FM)

	12.
	Informatīvais ziņojums
3. pielikums
	Iebildums
Lūdzam VM skaidrot, kā aprēķināts 2024. gadam papildus pieprasāmais finansējums kontekstā ar informatīvā ziņojuma saturu un sevišķi V sadaļā noteiktajiem uzdevumiem. Saskaņā ar V sadaļas uzdevumu sarakstu vairums veicamo pasākumu, kas vērsti uz slimnīcu līmeņošanas pabeigšanu, vēl ir tikai kā darāmie darbi (piemēram, dažādu normatīvo aktu grozījumu izstrāde, kritēriju izstrāde u.tml.), līdz ar to nav skaidrs, kā bez atsevišķu V sadaļā noteikto uzdevumu veikšanas, ir bijis iespējams veikt 3.pielikumā atspoguļotos aprēķinus.
Piedāvātā redakcija
-
	Kristaps Riekstiņš (FM)

	13.
	Informatīvais ziņojums
Informatīvais ziņojums par izmaiņām slimnīcu tīklā
	Iebildums
Vēršam uzmanību, ka turpmāk veicamie uzdevumi uzskatāmi par vispārīgiem, jo tiek veidoti izmantojot terminus “uzsākt”, “izvērtēt”, “stiprināt”, “uzlabot” u.tml., bet tajā pašā laikā nenosaka nekādus uzdevumu izpildes termiņus. Bez noteiktiem termiņiem nav skaidra arī šo uzdevumu savstarpēja mijiedarbība, kā arī tas, vai visi izvirzītie uzdevumi vispār saistāmi ar šī informatīvā ziņojuma mērķi.
Piedāvātā redakcija
-
	Kristaps Riekstiņš (FM)

	14.
	Informatīvais ziņojums
Informatīvais ziņojums par izmaiņām slimnīcu tīklā
	Priekšlikums
Nepieciešams detalizēti aprakstīt informatīvā ziņojuma projekta II sadaļas “Plānotās izmaiņas stacionāro veselības aprūpes pakalpojumu klāstā” 14.lpp. norādīto plānoto rīcību - “pārtraukt  grūtnieču un dzemdību palīdzību SIA “Dobeles un apkārtnes slimnīca” un SIA “Balvu un Gulbenes slimnīcu apvienība”, pamatojot, vai šāds lēmums nerada apdraudējumu pacientu veselībai un dzīvībai. Kā arī, ņemot vērā, ka š.g. sākumā tika noslēgti renovācijas darbi SIA “Balvu un Gulbenes slimnīcu apvienība” dzemdību nodaļā, nepieciešams skaidrot, cik efektīvs ir lēmums šo nodaļu slēgt tikko pēc renovācijas darbu veikšanas.
Piedāvātā redakcija
-
	Evija Janevica (FM)

	15.
	Informatīvais ziņojums
Informatīvais ziņojums par izmaiņām slimnīcu tīklā
	Priekšlikums
Nepieciešams precizēt numerāciju sadaļai “Finansiālā ietekme uz valsts un pašvaldību budžetiem” to izlabojot no “IV” uz “V”.
Piedāvātā redakcija
-
	Evija Janevica (FM)

	16.
	Informatīvais ziņojums
Informatīvais ziņojums par izmaiņām slimnīcu tīklā
	Priekšlikums
Nepieciešams informatīvā ziņojuma projekta 2.lpp. redakcionāli precizēt pirmo un astoto rindkopu.
Piedāvātā redakcija
-
	Evija Janevica (FM)

	17.
	Informatīvais ziņojums
Informatīvais ziņojums par izmaiņām slimnīcu tīklā
	Priekšlikums
Informatīvā ziņojuma 20.un 21.lpp VM raksta par slimnīcu sadarbības tīkliem. Sadaļas beigās ir ietverta vārdkopa: “Šajā ziņojumā apskatīti slimnīcu līmeņa sadarbības tīkli”. Informatīvajā ziņojumā nav aprakstīta ne esošā slimnīcu sadarbība, ne nākotnes izmaiņas, proti, vai ir noteikts, kura ārtsniecības iestāde sadarbosies ar kuru, vai arī ir kāds cits sadarbības modelis, jo iepriekšminētajās lappusēs ietvertie pasākumi, piemēram, zināšanu pārnese, ir process, kas īstenojams arī bez speciāla sadarbības tīkla izveides. Turklāt ziņojuma V sadaļas 13.punktā ir noteikts, ka tiks stiprināta klīnisko universitāšu un reģionālo slimnīcu loma sadarbības tīkla ietvaros. Lūdzam VM papildināt informatīvo ziņojumu ar informāciju par to, ar ko saprotams slimnīcu sadarbības tīkls un kādas izmaiņas kontekstā ar šī ziņojuma mērķi ir paredzētas nākotnē.
 
Piedāvātā redakcija
-
	Kristaps Riekstiņš (FM)

	18.
	MK sēdes protokollēmuma projekts
2. Jautājumu par papildu valsts budžeta līdzekļu piešķiršanu informatīvā ziņojuma projektā paredzēto pasākumu īstenošanai 2024. gadam un turpmāk ik gadu izskatāms Ministru kabinetā likumprojekta par valsts budžetu kārtējam gadam un vidēja termiņa budžeta ietvaru sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām.
	Priekšlikums
Nepieciešams precizēt MK sēdes protokollēmuma projekta 2.punktu vārdu “Jautājumu” aizstājot ar vārdu “Jautājums” un vārdu “izskatāms” aizstājot ar vārdu “skatāms”.
Piedāvātā redakcija
-
	Evija Janevica (FM)



